Walter Lampe

Walter Lampe (født 26. juni 1948 i Clausthal-Zellerfeld) er en tysk tidligere skihopper og nåværende lokalpolitiker og idrettsleder. Han konkurrerte for Vest-Tyskland og representerte Wintersportverein Clausthal-Zellerfeld. Siden 2001 har han vært borgermester i kommunesammenslutningen Samtgemeinde Oberharz for SPD (pr. 2012).

Lampe deltok i den tysk-østerrikske hoppuka i årene 1968-1972, med 36.-plass i 1968/69 som beste sammenlagtplassering. Hans beste plassering i enkeltrenn i hoppuka var 33.-plass i Oberstdorf 29. desember 1968. I 1970 ble han vesttysk mester i skihopping.

Walter Lampe er utdannet innen forvaltning, og var leder for ordensetaten i Samtgemeinde Oberharz fra 1981 til han ble valgt til borgermester i 2001. Han er også (pr. 2012) president for skikretsen Niedersächsischer Ski-Verband og leder for konferansen for skikretsene i det tyske skiforbundet.

Referanser

Kilder 
 Samtgemeinde Oberharz: Bürgermeister der Samtgemeinde Oberharz (besøkt 1. august 2012)
 Walter Lampe: Zur Person (offisiell nettside, besøkt 1. august 2012)
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
 Sport-Komplett.de: Skispringen  -  Deutsche Meisterschaften (besøkt 1. august 2012)

Eksterne lenker 
 

Tyske skihoppere
SPD-politikere
Tyske borgermestere
Fødsler i 1948